Fa o fitlhile mo bofelong jwa mola ...

Modimo o go neela botshelo jo bo telele

Tirisobotlhaswa ya nnotagi le diritibatsi ga se sepe se sentšhwa. Beibele ka gale e bua ka ga ditlamorago tsa tirisobotlhaswa ya nnotagi tseo di tshwanang fela le tirisobotlhaswa ya diritibatsi.

Mokwadi wa Diane o kgalemela gore:

Weine ke mosotli, bojalwa ke motsosa-loratla; botlhe ba ba theekelang ka tsona ga ba botlhale.

DIANE 20:1

Tirisobotlhaswa ya diritibatsi e tlisa maitsholo a a tlhabisang ditlhong

Kgang ya ga Lote ke sekao se sentle sa gore tirisobotlhaswa ya nnotagi e thuba maitseo a mantle le gore e tlisa jang maitsholo a a tlhabisang ditlhong.

Jaanong yo mogolo a raya monnawe a re: “Rraarona o tsofetse. Ga go na monna mo lefatsheng yo o ka nnang le rona jaaka e le mokgwa wa lefatshe lotlhe. Tlaya, a re nose rraarona weine, re robale nae, re tsose losika ka rraarona.” Ba dira jalo. Ba nosa rraabo weine bosigo joo; yo mogolo a tsena, a robala le rraagwe; mme ene a se ka a lemoga, fa a robala le fa a tsoga.

GENESISI 19:31-33

Ingabe kusa kunengi kakhulu ngemuva kwebusuku bangayitolo

Liyawukwenta uve shangatsi untanta emagagasini elwandle nome njengemuntfu lolele etsala letintsambo letiboshelwe ensikeni yemkhumbi. Utawutsi: “Bangilimatile, kodvwa angikabuva buhlungu; bangishayile, kodvwa angikhumbuli. Nginelibhabhalazi, ngifuna kuyawunatsa futsi.”

GENESI 19:31-33

Meso e le mentsi morago ga bosigo jo bo tlileng pele?

O tla nna jaaka e kete o robetse mo gare ga lewatle le jaaka yo o robetseng mo godimo ga pinagare ya mokoro. O re: “Ba ntiteile, ga ke a utlwa botlhoko; ba nkotlile, ga ke a lemoga. Ke tla tsoga leng ke tle ke e batle go nwa gape.”

DIANE 23:34-35

Nako ya go ela tlhoko

Tlhokomelang thata he ka fa lo tshelang ka teng, e seng jaaka masilo, mme e nne jaaka matlhale; lo dirise nako ka tshwanelo, gonne malatsi a bosula. Ka moo he, se nneng bosilo, mme tlhaloganyang se e leng go rata ga Morena.

Se tagweng ke bojalwa, ka botlhaswa bo tswa mo go jona; mme tlalang Mowa.

BAEFESO 5:15-18

Ikanye Modimo e seng diritibatsi

“Go sego ba ba humanegileng

mo moweng;

gonne puso ya magodimo

ke ya bone.”

MATHEO 5:3

O motho wa Modimo

A kampo ga lo itse gore mebele ya lona ke Tempele ya Mowa o o Boitshepo o o mo teng ga lona, o lo o amogetseng mo Modimong, e bile ga lo ba lona? Lo rekilwe ka tlhatlhwa e kgolo; galaletsang he Modimo ka mebele ya lona e e leng ya Modimo!

1 BAKORINTHE 6:19-20

Modimo o go naya maatla a go tsaya kgato letsatsi le letsatsi

O go kgorisa tse di molemo

gore o busediwe bokaung

jaaka ntsu.

DIPESALOME 103:5

Modimo o ntšhwafatsa dilo tsotlhe

Ka moo he, fa motho a le mo go Keresete, o a bo a le sebopiwa se sešwa; dilo tsa bogologolo di fetile, bonang, di ntšhwafetse tsotlhe!

2 BAKORINTHE 5:17

Gakologelwa!

Ga se tse di fetileng, fela se se botlhokwa ke seo o se dirang ka bokamoso!

Go bona thuso ka ga tshwakgolo ya diokobatsi leletsa::

Alcoholics Anonymous 0861 435 722

Narcotics Anonymous 083 900 6962

SANCA 0861 472 622

Maitsiboa go lale go le selelo,

mme mo mosong

go tsoge go le boitumelo.

DIPESALOME 30:6b

*Ditemana di tshotswe go tswa go Beibele ya Setswana 1970/1987.

E gatisitswe le go phasaladiwa ke Bible Society of South Africa.

www.biblesociety.co.za

Bibles and audio Bibles are available on the BibleSA-app